Oplev en virksomhed med UU Sønderborg og BAUHAUS SØNDERBORG
2025-10-02 17:00 - 19:00 (Europe/Copenhagen) | Privat: Bauhaus Sønderborg, Augustenborg Landevej 15, Sønderborg, 6400
Er du elev i 8., 9. eller 10. klasse i Sønderborg Kommune, så tag dine forældre med og Oplev en virksomhed.
I samarbejde med UU Sønderborg åbner 13 lokale virksomheder dørene og inviterer indenfor til en aften med rundvisning og information om deres uddannelses- og jobmuligheder.
Torsdag den 2. oktober fra 17.00-19.00 inviterer BAUHAUS indenfor:
Kom og oplev BAUHAUS Sønderborg indefra! Vi inviterer dig til at se, hvordan vi arbejder og hvilke muligheder du har hos os. Få et spændende indblik i butikken, hverdagen og mød vores team. Måske er det lige her, din fremtid begynder? Vi glæder os til at byde dig velkommen!
Hos BAUHAUS tilbyder vi job- og uddannelsesmuligheder inden for følgende områder:

Detailhandel
Salg og service
Lager og logistik
Kasse- og kundeservice

Vær opmærksom på, at der på denne side kun er tilmelding til arrangementet hos BAUHAUS den 2. oktober.
Hvis du har brug for mere inspiration, inden du vælger, hvilken virksomhed du vil besøge, så følg linket Præsentationsfilm til Oplev en virksomhed eller scan QR-koden her og se filmene fra de forskellige deltagere:

Arrangementet er gratis med et begrænset antal pladser. Pladserne fordeles efter først-til-mølle-princippet. Én elev kan tilmelde op til to forældre. Sidste frist for tilmelding er onsdag d. 24. september 2025.
Læs mere her: Digital folder – Oplev en virksomhed 2025
Arrangementet afholdes som et samarbejde mellem UU Sønderborg og 13 lokale virksomheder. Du er altid velkommen til at kontakte os i UU Sønderborg, hvis du har yderligere spørgsmål eller er i tvivl om noget på telefon 8872 4424 eller på e-mail uu@sonderborg.dk – https://sonderborgkommune.dk/uddannelser-unge

Experience a Company with UU Sønderborg and SAAB
2025-10-02 17:00 - 19:00 | Privat: Saab Danmark, Porten 6, Sønderborg, 6400, Danmark
Are you a student in 8th, 9th, or 10th grade in Sønderborg Municipality? Then bring your parents along and experience a local company!
In collaboration with UU Sønderborg, 13 local companies are opening their doors and inviting you to an evening of guided tours and information about their education and career opportunities.
On Thursday, October 2nd, from 17:00 to 19:00, SAAB invites you inside:
(Please note: the presentation this evening will be in English)
Saab Denmark has over 300 skilled employees from 20 different countries, each with diverse backgrounds and educational experiences. Everyone plays an important role, working on exciting projects, sharing knowledge, and learning from one another. Here, you’ll have the opportunity to explore, dive deep, and try out new ideas. We develop, among other things, communication solutions for the defense industry – both in Denmark and internationally. Curious? Come and visit us.
At SAAB, we offer job and education opportunities within the following areas:

The defense industry
Development and innovation
Communication solutions
Technology
Security

Please note: Registration on this page is only for the event at SAAB (Thursday, October 2nd, the presentation this evening will be in English).
If you need more inspiration before choosing which company to visit, follow the link Præsentationsfilm til Oplev en virksomhed or scan the QR code here to watch videos from the different participants:

The event is free, but there are a limited number of spots available. Places are allocated on a first-come, first-served basis. One student may register up to two parents. The registration deadline is Wednesday, September 24th, 2025.
Read more here: Digital folder – Oplev en virksomhed 2025
The event is organized in collaboration between UU Sønderborg and 13 local companies. You are always welcome to contact us at UU Sønderborg if you have any questions or are unsure about anything. Call us at +45 8872 4424 or email us at uu@sonderborg.dk – https://sonderborgkommune.dk/uddannelser-unge

Oplev en virksomhed med UU Sønderborg og BREDBJERG LANDBRUG V. FREDERIK DAABECK
2025-10-02 17:30 - 19:00 | Bredbjerg Landbrug v. Frederik Daabeck, Bredbjergvej 2, Bovrup, Åbenrå, 6200, Danmark
Er du elev i 8., 9. eller 10. klasse i Sønderborg Kommune, så tag dine forældre med og Oplev en virksomhed.
I samarbejde med UU Sønderborg åbner 13 lokale virksomheder dørene og inviterer indenfor til en aften med rundvisning og information om deres uddannelses- og jobmuligheder.
Torsdag den 2. oktober fra 17.30-19.00 inviterer BREDBJERG LANDBRUG V. FREDERIK DAABECK indenfor:
Kom ud og oplev et moderne landbrug, hvor vi bl.a. arbejder med avl af malkekvæg. Vi bruger den nyeste teknologi i vores kvæg- og markbrug. Vil du vide, hvordan vi bruger topmoderne GPS-udstyr i vores hverdag? Så kig forbi, og bliv klogere på, hvordan automatiske malkesystemer (robotmalkning) bruges i et topmoderne landbrug. Vi glæder os til at se dig.
Hos BREDBJERG LANDBRUG tilbyder vi job- og uddannelsesmuligheder inden for følgende områder:

Landbrug
Kvæg
Markbrug
Landbrugsteknologi
Landbrugsmaskiner

Vær opmærksom på, at der på denne side KUN er tilmelding til arrangementet hos BREDBJERG LANDBRUG V. FREDERIK DAABECK den 2. oktober.
Hvis du har brug for mere inspiration, inden du vælger, hvilken virksomhed du vil besøge, så følg linket Præsentationsfilm til Oplev en virksomhed eller scan QR-koden her og se filmene fra de forskellige deltagere:

Arrangementet er gratis med et begrænset antal pladser. Pladserne fordeles efter først-til-mølle-princippet. Én elev kan tilmelde op til to forældre. Sidste frist for tilmelding er onsdag d. 24. september 2025.
Læs mere her: Digital folder – Oplev en virksomhed 2025
Arrangementet afholdes som et samarbejde mellem UU Sønderborg og 13 lokale virksomheder. Du er altid velkommen til at kontakte os i UU Sønderborg, hvis du har yderligere spørgsmål eller er i tvivl om noget på telefon 8872 4424 eller på e-mail uu@sonderborg.dk – https://sonderborgkommune.dk/uddannelser-unge

Vin & Vinyl: Villains and vices!
2025-10-02 19:00 - 20:30 | Biblioteket Hørup, Knøs' Gård 1, Sydals, Syddanmark, 6470, Danmark
Claus og Camilla byder velkommen til vinylens autentiske lydunivers. De vender plader og dykker ned i musikkens fascinerende kroge med fokus på unikke nicher. Forvent sprøde lp-toner, musikanekdoter og lækker vin.
De sleske, de skræmmende, de stilfulde – efterårets mørkeste aften er viet til skurkene, du ikke kan lade være med at holde af. Vi skruer op for musikken, der klæber til klovnen med den smadrede makeup, den selviske diva, den moralsk flossede helt og alle dem, der danser farligt tæt på kanten.
Glæd dig til en aften med ikoniske riller fra film, serier og scenekanter, hvor skurkens soundtrack næsten stjæler hele billedet.
Om Vin & Vinyl
Efteråret med Camilla, Claus og alle pladerne bliver ikke kedeligt – tværtimod! Vin & Vinyl ruller sig ud med vilde skurke, litterære forbud, sene decemberdrømme og en vaskeægte roadtrip gennem musikken. Vi snurrer pladerne og skænker i glassene, mens vi sammen med jer rejser gennem mørke toner, ikoniske stemmer og rebelske fortællinger.
Der er rift om pladserne, så snup din billet i god tid – og husk: Det hele lyder bare lidt bedre på vinyl.
Begivenheden foregår her:
Biblioteket Hørup
Salen, Knøs’ Gård 1, 6470, Sydals
Læs mere om eventet og køb en evt. billet her.

Exoplaneter - jagten på liv i rummet
2025-10-02 19:00 - 21:00 | FOF Sønderborg – Kasernen, Gerlachsgade 2, indgang E, Sønderborg, 6400
Siden 1995 har forskere opdaget planeter uden for vores eget solsystem – de såkaldte exoplaneter. I dag kender vi til over 7.500 af dem, og tallet vokser støt, efterhånden som nye teknologier åbner universet for os.
I dette spændende foredrag fortæller astrofysiker Michael Linden-Vørnle om, hvordan vi finder exoplaneter, og hvordan vi studerer deres egenskaber.
Hvilke metoder bruger vi til at afsløre disse fjerne verdener? Hvad kan vi lære om deres atmosfærer, temperaturer og baner?
Og det mest fascinerende spørgsmål af alle – er nogen af dem måske endda hjemsted for liv i en eller anden form?

Uropførelse: Thomas Jensen spiller Lil Lacys fløjtekoncert
2025-10-02 19:30 - 21:30 | Alsion 2, 6400 Sønderborg, Alsion 2, Sønderborg, 6400
Lil Lacys fløjtekoncert, skrevet til Sønderjyllands Symfoniorkesters mangeårige fløjtenist, Thomas Jensen, er et værk, der hylder livserfaring og den evige forandring, vi som mennesker går igennem.

For Lil Lacy har dette værk været en menneskelig og kunstnerisk rejse. ”Jeg føler en enorm taknemmelighed,” fortæller hun. ”For det første over at have fået muligheden for at skrive en fløjtekoncert, men også for den nysgerrighed og åbenhed, Thomas har mødt mig med. Den løbende dialog og udveksling vi har haft omkring værket, har været dybt inspirerende og åbnet unikke lag af sanselighed, detaljer og nuancer i musikken.” Lil Lacy og Thomas Jensen har haft et samarbejde baseret på gensidig inspiration. Fra deres allerførste samtaler stod det klart, at værket skulle bære præg af en livsfortælling – en musikalsk fortolkning af de mange faser, et menneske gennemlever fra før fødsel, til barndom, ungdom, voksenliv og til en refleksion over livet. ”Jeg vidste ikke fra begyndelsen, at det skulle handle om livserfaring. Dette tema opstod dog helt naturligt i vores samtaler, da Thomas har så rig en karriere og er så nysgerrig indenfor så mange forskellige musikalske genrer og udtryk. Det, at kunne læne sig ind i en stor livserfaring, menneskeligt som kunstnerisk, er noget som skaber perspektiv og muligheder. For mig som nyere komponist er det en stor gave at arbejde med en så generøs og tillidsfuld musiker – og menneske,” siger Lil Lacy. For Thomas Jensen har værket en dyb personlig betydning. Med en lang karriere bag sig, hvor han blandt andet har arbejdet med Lil Lacys forældre, jazzpianisten Butch Lacy og sangeren Birgitte Frieboe, føles samarbejdet nærmest skæbnebestemt.
”Det er et privilegium at få komponeret en fløjtekoncert til én selv, og så glæder det mig ekstra meget, at det er Lil, der komponerer den,” siger han. ”Der er en forbindelse mellem generationer i dette projekt, og det er noget ganske særligt.” Koncerten afspejler livets udvikling, men allerede fra de første toner står det klart, at dette ikke er en traditionel fløjtekoncert. Musikken leger med rummet og skaber overraskende oplevelser for lytteren. Fløjten bevæger sig gennem forskellige klanglige, rumlige og dynamiske udtryk, der skaber en unik oplevelse, som adskiller sig markant fra det traditionelle koncertformat. Musikalsk er der inspiration hentet fra vidt forskellige musikalske kilder – fra oprindelige folkeklange i USA og Europa, til Carl Nielsens ”Jeg ved en lærkerede”, til Jimi Hendrix’ eksperimenterende lydunivers, til Butch Lacys melodi til sin datter Piper Lacy, som spillede fløjte som barn. ”Jeg har i værket forsøgt at skildre et livsforløb fra før fødslen og til efterlivet, hvor tidens gang afspejles i musikken – hvert minut er lige som en auditiv fast forward i flere års levet liv. Igennem livet forandrer og udvikler vi os. Integreret i denne tidsmæssige livsrejse arbejder jeg med en inspiration af forandringer i materialitet, med fokus på vand og dets forskellige materielle tilstande; fast (is), gas (luft) og flydende (vand). Klangligt er det inspireret af naturfænomener fra Grønlands gletsjere og Færøernes vindløftede vandløb til den rensende regn og tidevandets kraft ved Vadehavet,” siger komponisten. Som livet selv slutter fløjtekoncerten i en tilstand af afklaring. Thomas Jensen beskriver det som en fredfyldt afslutning, en der for ham virker dybt meningsfuld. ”Jeg synes, det er en utrolig smuk tanke, at koncerten slutter i en rolig accept. Mange værker slutter dramatisk eller efterlader et spørgsmålstegn, men dette værk finder sin afslutning på en måde, der føles rigtig.”

Ca. 1 time og 50 minutter med pause

1. gæstedirigent:
Henrik Schaefer
Solist:
Thomas Jensen, fløjte
Program:
F. Kuhlau: Ouverture til Elverhøj
L. Lacy: Fluidity of Matter and Life,
Flute Concerto No. 1
A. Bruckner: Symfoni nr. 4

Cellogruppe fra DR Symfoniorkester
2025-10-03 19:00 - 21:00 | Sønderborg Slot, Sønderbro 1, Sønderborg, 6400, Danmark
I anledning af DR’s 100-årsjubilæum tager symfoniorkestret på turné rundt i landet, bl.a. til Sønderborg.
Værker lige fra John Dowland over George Gershwin til Leonard Bernstein.
Bemærk venligst at koncerten er en fredag og ikke lørdag som alle andre af Musikforeningens koncerter.

DR-Cellogruppe på besøg
2025-10-03 19:00 - 21:00 | Sønderborg Slot, Sønderbro 1, Sønderborg, 6400, Danmark
I anledning af DRs 100-års jubilæum tager Symfoniorkestrets cellogruppe på turne, bl.a. til Sønderborg.
Programmet består af værker af bl.a John Dowland, George Gershwin og Leonard Bernstein.

Ireland - The Show
2025-10-03 20:00 | Sønderborg Teater, Strandvej 1, Sønderborg, 6400
“Ireland The Show” Kommer Til Danmark!
Med en stjernespækket irsk besætning af prisvindende kunstnere fra Emerald Isle, inklusive Gary Gamble, Ritchie Remo, Elaine Boyle, Keltic Storm og Gael Force Irish dansere med deres højenergiske jigs og reels!
Dette uforglemmelige show tager dig med på en rejse gennem årtier af en globalt elsket kultur og præsenterer sange fra legendariske kunstnere som The Dubliners, Makem og Clancy og The Pogue’s, for blot at nævne nogle få. Hvis du elsker alt irsk, så er dette uden tvivl showet for dig. Vi garanterer, at du vil blive taget med til Irland og tilbage på én aften!
Bedste hilsner
LiveOplev

Omvisning i gravkapellet
2025-10-04 10:30, 2025-10-04 12:00, 2025-10-04 13:30, 2025-10-04 14:45 | Sønderborg Slot, Sønderbro 1, Sønderborg, 6400, Danmark
Eksklusiv omvisning i det fyrstelige gravkapel på Sønderborg Slot
Bag slotskirken på Sønderborg Slot ligger et fyrsteligt gravkapel, hvor hele 46 hertuger, hertuginder, prinser og prinsesser er fordelt på fem rum. Kapellet har siden 1920 været lukket for offentligheden med enkelte undtagelser, men den 13. september og 4. oktober kan du komme med på en af de eksklusive omvisninger.
Du vil få en fortælling om en række af de spændende personer, der er bisat i kapellet, og der vil blive fortalt om forskellige kisters udsmykning og indskrifter.
Omvisningerne ledes an af enhedsleder for Historie ved Museum Sønderjylland, Carsten Porskrog Rasmussen. Han har gennem mange år forsket i godser og adel i hertugdømmet Slesvig og har skrevet omfattende om både Sønderjylland og dets historiske gods- og landbrugskultur.

CaféSang i caféen på Alsion
2025-10-04 12:00 - 13:00 | Café Alsion, Alsion 2, Sønderborg, 6400
I oktober står Arnout Boersma for cafésangen.
Arnout er fra Holland og flyttede til Danmark i 1988. Han har siden arbejdet på højskole og friskole og som organist.
Arnout introducerer sangene fra højskolesangbogen ud fra sit møde med den danske sangkultur. Han oplever, at sangene illustrerer og fordyber hans oplevelser gennem livet og vil gerne dele disse oplevelse med et sangglad publikum.
En lille hollandsk sang bliver der nok også tid til.
Kom og syng med lørdag den 4. oktober kl. 12.00 – 13.00 i Café Alsion, Alsion 2, Sønderborg.
Brunch i Café Alsion fra kl. 10.00 kan bestilles på tlf. 25 28 28 86.
CaféSang arrangeres af CaféSang-gruppen i samarbejde med Det Sønderjyske Sangcenter.

Højskolesangbogen i nye klæder
2025-10-04 14:00 - 15:30 | Sønderborg Slot, Sønderbro 1, Sønderborg, 6400, Danmark
Sønderborg Slot danner rammen om en stemningsfuld eftermiddag, når Mark & Christoffer inviterer publikum med på en musikalsk rejse gennem Højskolesangbogen – fra de elskede klassikere til de nyere favoritter.

I de smukke og historiske omgivelser i Riddersalen på Sønderborg Slot venter en nærværende koncertoplevelse, hvor både hjertet og fællesskabet er i centrum.

Mark & Christoffer er kendt for deres evne til at skabe ægte kontakt med publikum, og denne gang præsenterer de temakoncerten “Højskolesangbogen i nye klæder” – en kærlig hyldest til de sange, vi alle kender, i personlige og rørende fortolkninger, der både inviterer til fællessang og fordybelse.

“Højskolesangbogen er en kæmpe skattekiste af sange med kolossal kulturel betydning for os som land, som folk, som mennesker. Både gamle og nye sange rummer livstemaer, der er eviggyldige – frihed, kærlighed, fællesskab – og så har vi hygget os med at friske sangene op og har indblandet elementer fra andre musikalske genrer, fx blues og tango. Det er en meget varieret koncert.”
Glæd dig til en eftermiddag fyldt med musikalsk nærvær, smil og masser af genkendelse – i hjertet af Sønderborg.

Unummererede pladser. Varighed ca. 75-80min uden pause

OBS.Koncertbilletten giver også adgang til slottets museum i tidsrummet kl 11-14. Oplev den spændende udstilling “Sønderjyderne og Den Store Krig” og besøg evt museets hyggelige café før koncerten og nyd en frokost eller kaffe og hjemmelavet brødtort.

Bøhmisk musik med Svanberg musikanterne
2025-10-04 14:00 - 16:00 | BHJ Kultursalen Ahlmannsparken, Ahlefeldvej 4, Gråsten, 6300
Bøhmisk musik – ved du, hvad det er?
Mange tror, at bøhmisk musik er det samme som tyrolermusik, men det er to forskellige ting. Musikken bruger mange af de samme instrumenter, men der er alligevel forskel. Det kan man høre, når Svanberg Musikanterne kommer til Gråsten lørdag d. 4. oktober og spiller i BHJ-salen.
Orkestret spiller hovedsageligt Egerländer-musik, som er en helt speciel stil fra det historiske Böhmen under indflydelse fra Tjekkiet, Bayern og Østrig. Efter 2. verdenskrig blev sudetertyskerne fordrevet fra Böhmen, men musikken tog de med sig. Stilen er meget populær og er i dag den mest udbredte blæsemusik i hele Østrig og den sydlige del af Tyskland. Historien om sudetertyskerne er et eksempel på en noget anden måde at ordne stridigheder om grænse og tilhørsforhold end den, vi har i vores grænseland. Derfor har musikken også et skær af vemod over sig.
Svanberg Musikanterne er en forening, bestående af professionelle musikere fra Slesvigske Musikkorps, Odense Symfoniorkester, Sønderjyllands Symfoniorkester, Schleswig-Holsteinisches Sinfoniorchester og freelance-musikere.
Orkestret består af klarinetter, flygelhorn, trompeter, basuner, tenorhorn, baryton, tubaer og ét slagtøj. Musikerne kommer fra Danmark, Sverige, Norge, Tyskland, Ungarn, Schweiz og USA.

EKSTRA - Højskolesangbogen i nye klæder
2025-10-04 16:30 - 18:00 | Sønderborg Slot, Sønderbro 1, Sønderborg, 6400, Danmark
EKSTRA KONCERT

Sønderborg Slot danner rammen om en stemningsfuld eftermiddag, når Mark & Christoffer inviterer publikum med på en musikalsk rejse gennem Højskolesangbogen – fra de elskede klassikere til de nyere favoritter.
I de smukke og historiske omgivelser i Riddersalen på Sønderborg Slot venter en nærværende koncertoplevelse, hvor både hjertet og fællesskabet er i centrum.

Mark & Christoffer er kendt for deres evne til at skabe ægte kontakt med publikum, og denne gang præsenterer de temakoncerten “Højskolesangbogen i nye klæder” – en kærlig hyldest til de sange, vi alle kender, i personlige og rørende fortolkninger, der både inviterer til fællessang og fordybelse.
“Højskolesangbogen er en kæmpe skattekiste af sange med kolossal kulturel betydning for os som land, som folk, som mennesker. Både gamle og nye sange rummer livstemaer, der er eviggyldige – frihed, kærlighed, fællesskab – og så har vi hygget os med at friske sangene op og har indblandet elementer fra andre musikalske genrer, fx blues og tango. Det er en meget varieret koncert.”
Glæd dig til en eftermiddag fyldt med musikalsk nærvær, smil og masser af genkendelse – i hjertet af Sønderborg.

Unummererede pladser. Varighed ca. 75-80min uden pause

OBS.Koncertbilletten giver også adgang til slottets museum i tidsrummet kl 14:30-16:30. Oplev den spændende udstilling “Sønderjyderne og Den Store Krig” og besøg evt museets hyggelige café før koncerten og nyd en frokost eller kaffe og hjemmelavet brødtort.

Liam - stand up-tour
2025-10-04 20:30 | Sønderborg Teater, Strandvej 1, Sønderborg, 6400
Liam O’Connor – nu som komiker.
Det er langt fra første gang, at han står på en scene. Men det er første gang uden musik. Og det er første gang som stand-upper. Sønderborg Teater lægger 4. oktober 2025 scenegulv til Liam O’Connors landsdækkende tour, der har titlen LIAM.
Med sin debut som komiker på open mics i 2023 og tjansen som opvarmer på hele BROS Arena Tour tør han godt love et yderst gennemarbejdet og morsomt show.
Om showet siger Liam:
“Jeg elsker at snakke lort, men jeg er blevet træt af at rime. Så det her er ikke et par anekdoter og noget musik, men klassisk standup med udgangspunkt i min tilværelse og mine tanker.”
Tanker om alt fra opvæksten i det vestlige Aarhus i 1980-90erne, et voksent liv som fast inventar i sladderpressen, tilværelsen som små-skizofren musiker uden jordforbindelse, og det at være far til tre i en alder af 45 år.
“Jeg plejer ikke at være særligt åbenmundet omkring mit privatliv, men her får man nærmest ikke andet. Jeg overvejede kort at kalde showet for MILJØSKADET, men valgte i stedet at gå med titlen LIAM. Det er jo strengt taget det samme.”
Om springet fra etableret musiker til nyopstartet komiker udtaler Liam:
“Det er lige dele en force og en hæmsko at være kendt for noget andet. Et bifald for at være et kendt ansigt får dig kun så langt, og i nogle tilfælde er man endda afskrevet på forhånd. Men faktum i comedy er, at efter 30 sekunder er det lige meget, hvem du er, så længe det er sjovt.”

Brecklings Bogcafe i samtale med Pernille Schou
2025-10-05 15:00 - 17:00 | Cafe Alsion, Alsion 2, Sønderborg, 6400
1. Verdenskrig er slut men i grænselandet mellem Danmark og Tyskland afventes med spænding om reslutatet hvorvidt Sønderjylland kommer tilbage til Danmark.
Pernille Schou er historiker og krimiforfatter og med sine romaner; Mord i delegationen og Liget i Labyrinten har hun kombineret den klassiske såkaldte hyggelige puslespilskrimi ala Agathe Christie.
Og hvad der så rosenrødt ud med genforeningen, viste der sig at foregå grumme og grimme sager i kulissen anført af den danske regering. Og hvad lavede egentlig Scotland Yard i Sønderborg? Det vil vi høre nærmere om på denne dag.
Pernille Schou modtog under historiske dage en pris for årets historiske krimi.
Prisen for at deltage er 199 kr. Inkl. Kaffe og kage.
Tilmelding kan foregå til acharling@gmail.com eller på 52 40 66 16 (MobilePay)

Folkbandet Himmerland spiller på Nygård – med kendt irsk solist
2025-10-05 15:00 - 17:00 | Nygård i Nørreskoven, Nørreskovvej 41, Nordborg, 6430, Danmark
Søndag 5. oktober kl. 15 kan man opleve det sprudlende folkband Himmerland på Nygård i Nørreskoven på Als.
Himmerland spiller dansk folkmusik, men på tværs af genrer, grænser og kulturer. Bandet har gennem årene turneret i store dele af verden. I foråret var gruppen på turné i New Zealand, og få uger efter koncerten på Nygård går turen til Skotland. Det er på en oktoberturné, hvor bandet er suppleret med irske Nuala Kennedy. Hun synger og spiller fløjter, og hun betegnes som en af Irlands mest betydningsfulde solister.
Gruppen består som udgangspunkt af Eskil Romme (saxofon). Han stammer fra Fyn, men har boet det meste af sit liv i nordjyske Himmerland. Kirstine Haugaard Sand spiller violin. Hun er vokset op i en fynsk familie med traditionel folkemusik helt inde på livet. Hendes bror er violinisten Harald Haugaard, som står i spidsen for den dansk-tyske folkBALTICA Festival. De øvrige medlemmer er Sigurd Hockings (guitar) og skotske Donald Hay (trommer).
Billetter koster 200 kr., og købes via linket her på siden. De refunderes ikke.
Har man spørgsmål, kan man ringe til Anne Marie Jensen på tlf. 22 55 50 75.

Koncert Egen Kirke
2025-10-05 15:00 - 17:00
Koncert med Sct. Marie Kirkes Motetkor.
Fri entré.
Efter koncerten er der mulighed for en kop kaffe og en småkage.

Steffen Brandt, forsanger i gruppen TV-2 i Lysabild Kirke
2025-10-05 20:00 - 21:30 | Lysabild Kirke, Lysabildgade 7, Sydals, 6470
Oplev Steffen Brandt, forsanger i TV-2, når han sammen med pianist Dan Hemmer og sangerinde Anne Hjort gæster Lysabild Kirke med et musikalsk foredrag ud over det sædvanlige.
Det er fortællinger fra et langt liv med ord og toner, krydret med lune, skarpe iagttagelser og sange, vi kender – og pludselig hører på en ny måde.
I det smukke kirkerum bliver der plads til både eftertanke og latter – og måske endda en lille sandhed eller to om kærlighed, Danmark og det hele.
Parkeringsmulighed ved skole og kirke.
Dørene åbner kl 19.
Arrangør: United Stage

Modernismens gennembrud i Østrigsk kunst
2025-10-06 08:00 - 17:00 | Alsion 2, 6400 Sønderborg, Alsion 2, Sønderborg, 6400
”Hver tid sin kunst – kunsten sin frihed” står der med guldbogstaver over facaden på Secessionsbygningen i Wien, som fra åbningen i 1898 var rammen om den moderne kunsts gennembrud i Østrig. Overalt i Europa fandt der i disse år et oprør sted blandt unge kunstnere mod den officielle kunstverden. I Wien dannede de kunstnersammenslutningen ”Die Secession” med maleren Gustav Klimt som leder og frontfigur. Han er sammen med malerne Egon Schiele og Oscar Kokoschka samt maleren, designeren og arkitekten Friedensreich Hundertwasser emnet for tre billedforedrag v/ kunsthistoriker Grethe Bay.

Datoer: 3 mandage – 6/10, 20/10 og 27/10
Tid: 17:30-19:15
Sted: Alsion, Sønderborg
Pris: 300 kr. for 3 foredrag.
Arrangeret af Sønderborg Folkeuniversitet.
Alle er velkomne.

Læseklubben
2025-10-06 16:00 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Biblioteket Sønderborg har en læseklub for de hardcore læsere i alderen 12-16 år
Vi mødes mandage i ulige uger og snakker sammen om den bog, vi har læst. Vi har det smaddersjovt, snakker om litteratur og oplever også kulturelle ting sammen.
Skal du være med?
For børn og unge 12-16 år.
Tilmeld dig Læseklubben ved at sende en mail til Karla på kaje@sonderborg.dk

Begivenheden foregår her:
Biblioteket Sønderborg
Niveau p1, lokale Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

Hjernen og mental sundhed
2025-10-06 19:00 - 20:30 | Biblioteket Hørup, Knøs' Gård 1, Sydals, Syddanmark, 6470, Danmark
Strategier til at reducere stress og fremme trivsel
Hjernen er essentiel for vores mentale sundhed og håndtering af stress. Udsættes vi for vedvarende stress, aktiveres kroppens kamp- og flugtsystem, hvilket frigiver stresshormoner som kortisol og adrenalin. Langvarig stress kan ændre hjernens struktur, især i områder som hippocampus, amygdala og præfrontal cortex, der er vigtige for hukommelse, følelser og beslutningstagning.
Kronisk stress kan forringe hukommelsen, øge risikoen for angst og depression og nedsætte vores evne til at træffe gode beslutninger. Det kan også svække immunsystemet, hvilket gør os mere sårbare over for sygdomme. For at sikre mental sundhed er det vigtigt at have strategier til at reducere stress og fremme trivsel.
Vær med til et underholdende og oplysende foredrag ved Troels W. Kjær, der er en anerkendt hjerneforsker og forfatter. I foredraget vil han fokusere på motion, sund kost, tilstrækkelig søvn, pauser, hjernetræning og stærke sociale forbindelser. Ved at forstå hjernens rolle kan vi bedre håndtere livets udfordringer og bevare mental balance.
Begivenheden foregår her:
Biblioteket Hørup
Knøs’ Gård, Salen, Knøs’ Gård 1, 6470, Sydals
Læs mere om eventet og køb en evt. billet her.

ESG i praksis - Fra lovkrav til strategisk retning og øget konkurrencekraft
2025-10-07 08:30 - 11:00 | Domicilet, Ellegårdvej 36, Sønderborg, 6400
ESG er ikke længere et fremtidsbegreb – det er et forretningsvilkår!
Spørgsmålet er ikke, om din virksomhed skal i gang, men hvordan du kan gribe det an, så det giver mening og skaber reel værdi.
Mange oplever, at ESG kan virke komplekst og tungt, men det behøver det ikke at være. Med den rette viden og de rigtige værktøjer kan ESG blive en løftestang for udvikling, tillid og konkurrencekraft.
Denne formiddag samler vi viden, inspiration og konkrete redskaber, så du får et realistisk billede af, hvordan ESG kan omsættes til handling i netop din virksomhed. Vi giver dig overblikket over lovkravene, viser dig de strategiske muligheder – og slutter af med at give dig en smagsprøve på et digitalt værktøj, der gør arbejdet lettere.

Programmet byder på:
En hyggelig formiddag, hvor vi starter med morgenmad og kaffe/te, mens vi bevæger os ind i programmets tre dele:

ESG-krav og støttemuligheder
Vi åbner dagen med et oplæg ved Tina Eisenhardt fra Erhvervshus Sydjylland, forretningsudvikler på bl.a. Gratis Bæredygtighedstjek af sønderjyske virksomheder. Hun giver dig indblik i de nyeste EU-krav, VSME-standarden og de støttemuligheder, der kan hjælpe dig i gang – så du får styr på, hvad der faktisk forventes af din virksomhed, og hvor du kan finde hjælp til at komme videre.

Fra rapportering til udvikling
Herefter tager Tina Engkær Martin, strategisk forretningsudvikler i E-SG.cloud, dig med ind i det strategiske potentiale i ESG. Hun viser, hvordan ESG kan bruges som et aktivt udviklingsværktøj, der styrker både forretning, brand og kundetillid – i stedet for blot at blive en øvelse i rapportering. Det handler om at skabe mening og retning, frem for blot at sætte flueben.

Digitalt værktøj og Q&A
Vi afslutter med en introduktion til E-SG.clouds digitale ESG-platform, der hjælper virksomheder med at strukturere data og arbejde effektivt med ESG-rapportering. Du får et kig ind i, hvordan teknologien kan gøre ESG lettere at gå til i praksis, og vi runder af med en åben Q&A, hvor du kan stille dine egne spørgsmål.

Du går hjem med:
Klar indsigt i, hvad ESG betyder i praksis for SMV’er – uden at drukne i forkortelser og tunge dokumenter
Inspiration til at se ESG som en strategisk konkurrencefordel fremfor en byrde
En invitation til en efterfølgende workshop, hvor du kan arbejde hands-on med din virksomheds egen ESG-rapportering
Kort sagt: Du får både viden, inspiration og værktøjer til at omsætte ESG fra krav til konkurrencekraft – så du kan tage de næste skridt med ro i maven og en klar retning for din virksomhed.

Praktisk:
Dato: tirsdag den 7. oktober 2025
Tid: Kl. 08.30–11.00
Sted: Domicilet, Ellegårdvej 36, 6400 Sønderborg
Pris: Gratis – begrænsede pladser, tilmelding er nødvendig
Tilmeldingsfrist: 6. oktober 2025 inden kl. 12:00
Læs mere og tilmeld dig HER

Webinar - Job Search in Denmark (WiD)
2025-10-07 10:00 - 11:30
Work In Denmark invites you to join these job search webinars.
Could you use some practical help and guidance on how to successfully search for a job in
Denmark? Workindenmark invites you to join our webinar. You will be introduced to
important aspects of job search in Denmark and you will get an insight into writing a CV and
cover letter according to Danish requirements. Our webinar is an elaboration of the main
points in our e-learning course; Job Search in Denmark.
Registration online: Events for jobseekers
First come, first served.
Upcoming webinars in 2025/20256:
September 2nd, October 10th, November 4th, December 12th and January 6th – always from 10 am to 11.30 am.

Læseheltene
2025-10-07 14:30 - 15:30 | Biblioteket Gråsten, Ahlmannsparken, Gråsten, Syddanmark, 6300, Danmark
Kunne du tænke dig at blive en helt?
Så meld dig til Læseheltene, hvor alle med lyst til at læse mødes.
Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
For børn i 4.-5. klasse.
Tilmeld dig Læseheltene ved at sende en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Gutterspace – Graphic Novel bogklub
2025-10-07 16:30 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Er du vild med gode historier, ikoniske illustrationer og fascinerende worldbuilding? Bliv en del af vores nye bogklub, Gutterspace!
I Gutterspace* dykker vi i fællesskab ned i klassiske og banebrydende tegneserier. Mød andre ligesindede Graphic novel-læsere, og del dine tanker om alt fra dystopiske universer til indieperler – ingen kedelige analyser, bare gode snakke, passion og fælles læseoplevelser!
Claus Jacobsen, bibliotekar, medstifter af Planet Pulp og allround tegneserie-entusiast, inviterer ind og har håndplukket de første tre titler.
Første bog på programmet: Watchmen – vi starter episk!
Tag din yndlingssnack med, find din indre tegneserienørd frem, og træd ind i Gutterspace. Bogklubben foregår primært på dansk, men samtaler og tegneserierne kan være på engelsk, afhængigt af deltagerne.
*Gutterspace: Det tomme rum mellem tegneseriens paneler, hvor historien “lever videre” i læserens fantasi.

Vi mødes 3 gange i efteråret:
Tirsdag 9. september kl. 16.30 – 17.30: Watchmen (1986) af Alan Moore & Dave Gibbons
Tirsdag 7. oktober kl. 16.30 – 17.30: Hate (1990) af Peter Bagge
Tirsdag 11. november kl. 16.30 – 17.30: LOCAS: The Maggie and Hopey Stories (2004) af Jaime Hernandez

OBS: Biblioteket hjælper gerne med at skaffe tegneserien – henvend dig på dit lokale bibliotek.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Havets kollaps og vejen tilbage – Livestreaming fra Aarhus Universitet
2025-10-07 17:45 - 21:00 | Biblioteket Gråsten, Ahlmannsparken, Gråsten, Syddanmark, 6300, Danmark
GRÅSTEN: Havet omkring Danmark lider og det moderne landbrug bærer en stor del af skylden. Hør om havets tilstand i 2025, de sidste 100 års udvikling og hvordan den grønne trepartsaftale lægger op til at vi ruller udviklingen tilbage og giver naturen mere plads.
Havet omkring Danmark lider. Rødspætter og skrubber er væk, ålen er ved at uddø og stenbiderrogns varsling af forårets komme er en fjern erindring. Stenbideren er sammen med torsken så nedfisket at alt fiskeri nu er forbudt. Samtidig er vandet i fjordene blevet så uklart at tidligere tiders ålegræsenge er forsvundet og erstattet af en mudderbund. Reelt er økosystemet i vores fjorde brudt sammen.
Årsagen til dette sammenbrud er at vi altid har brugt havet som losseplads. Det gik godt så længe danskerne spillede en mindre rolle i landskabet, men de sidste 150 år har vi overtaget kontrollen med alle naturens processer. Siden ca. år 1900 har vi tilført havet så mange næringsstoffer – fosfor og kvælstof – at havets økosystem er bukket under.
Engang, for 50 år siden, var det både spildevand fra byerne og landbrugets udledninger som var problemet. I dag er det landbrugets udledninger af kvælstof som er årsagen. Vi er det mest opdyrkede land i verden – i høj grad for at kunne brødføde vores mange millioner husdyr. Skove, søer og moser er væk, markerne er drænet og vandløbene er lavet om til kanaler hvis de ikke er lagt i rør.
I 2024 blev der indgået en historisk aftale – den grønne trepartsaftale – som for først gang i 6.000 år lægger op til at vi som danskere stopper med at udvide landbrugsarealet, ruller udviklingen tilbage og giver naturen mere plads. Det giver håb og er i vores historie et vendepunkt som trækker tråde tilbage til skabelsen af Grundloven og til den folkeoplysning der blev grundlagt i 1800-tallet af bl.a. N.F.S. Grundtvig og Steen Steensen Blicher.
I foredraget vil du høre om havets tilstand i 2025, udviklingen over mere end 100 år, hvordan næringsstoffer virker på naturen og hvordan mænd som Grundtvig og Blicher har formet vores liv og landskab.
Foredragsholder
Stiig Markager er professor i marin økologi og biogeokemi på Aarhus Universitet. Han kommer fra København og blev uddannet som biolog fra Københavns Universitet i 1987. Han har boet og forsket i Oslo, Aarhus, Canada og New Zealand og blev Lic. Scient. i 1992 fra Aarhus Universitet.
Hans forskning har helt fra specialet handlet om algers vækst og fotosyntese. Når planter vokser i vand, er lys og vandets klarhed en afgørende faktor, så målinger og matematiske modeller for lysets nedtræning i vand har været et centralt forskningsemne. Stiig Markager har forsket i alger og lys i verdens nordligste sø, Lake Hazen, i tropisk Thailand og jorden rund med den 3. danske Galathea ekspedition. I 1997 blev Stiig Markager ansat på Danmarks Miljøundersøgelser, og de negative miljøeffekter af næringsstoffer blev hurtigt et vigtigt emne for hans forskning.
I 1998 udviklede han de først modeller for danske fjordes respons på næringsstoffer – eutrofiering, og den forskning er i dag grundlaget for Danmarks forvaltning af havet i forhold til næringsstoffer. Over årene er formidling af miljøforhold blevet stadige vigtigere og han var i 2024 den 7. mest anvendt fagperson af danske medier.
Offentlige foredrag i Naturvidenskab
Foredraget er en del af serien ”Offentlige foredrag i Naturvidenskab”, som er foredrag der livestreames fra Søauditorierne, Aarhus Universitet. Her har du mulighed for at komme tættere på de nyeste opdagelser og erkendelser inden for naturvidenskab.
Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger. Der er fri entré til de alle foredragene.
Man kan stille spørgsmål til forelæseren under foredraget ved at sende en sms eller et tweet.
Foredragsserien arrangeres af Science and Technology, Aarhus Universitet, og udbydes i samarbejde med værter i en række byer og Carlsbergfondet.
Begivenheden foregår her:
Biblioteket Gråsten
Mødelokale 1, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.
